stanford-oval/wikipedia huggingface dataset:
גבנות
היסטוריה של ייצור גבינות

מניחים שייצור הגבינות התחיל בצורה מקרית, כשפרש הוביל חלב בנד עשוי מקיבת בעל חיים ותוך כדי הרכיבה התחילה הפרדת המוצקים ממי הגבינה. הגבינות היו מוכרות כבר בתרבות השומרית, אך רק בתקופה הרומאית חלה התפתחות גדולה בייצור הגבינות והנושא הפך לאומנות. ייצור הגבינות נעשה במטבח הביתי והיו בתים בהם הוקדש שטח נפרד ליישון הגבינות.
ניתוח של שאריות שומן בכלי חרס מהחוף הדלמטי של קרואטיה חשף עדויות למוצרי חלב מותססים - גבינות רכות ויוגורטים - מלפני כ-7,200 שנה.
על פי מיתוסים יווניים עתיקים, מסורת ייצור הגבינה התפשטה באירופה בימי קדם - אפילו הגיבור היווני העתיק אריסטיוס שלט באומנות הכנת הגבינה. על פי פליניוס הזקן, ייצור גבינות היה משימה מורכבת של התקופה ונולד מחוץ לרומא העתיקה, אליה הובאו גבינות זרות יקרות ערך כדי לספק את טעמה של האליטה הרומית.
גבינה קשה, בת יותר מ-3200 שנה, התגלתה במהלך חפירות במתחם הפירמידלי של סקארה ליד קהיר. השרידים המאובנים של המוצר התגלו על ידי ארכאולוגים איטלקים באחד הנקרופולים. מחקר נוסף, שנערך בשיתוף עם מומחים מאוניברסיטת קהיר, הראה כי חלב עיזים, כבשים ופרה שימשו בו זמנית לייצור גבינה, והוא נעשה בין השנים 1290 ל-1213 לפנה"ס.
לדברי חוקרים איטלקים, הגבינה שנמצאה במצרים יכולה להיחשב העתיקה ביותר בעולם. עם זאת, בשנת 2014, ארכאולוגים גרמנים, במהלך חפירות בנקרופוליס במדבר טקלה מקאן בצפון מערב סין, מצאו גבינה ליד מומיות, בת יותר מ-3600 שנה. מדענים מעריכים כי המוצר העתיק נעשה בסביבות 1615 לפנה"ס.
ממה עושים גבינה

לכל סוג גבינה יש טעמים ומרקמים שונים, אבל כולם מתחילים עם אותו מרכיב כוכב: חלב. עם זאת, גם סוג החלב יכול להיות שונה מגבינה לגבינה.
חלב פרה: גבינה מיוצרת בדרך כלל עם חלב פרה, הן משום שחלב פרה זמין באופן נרחב והן משום שהוא מציע כמויות אופטימליות של שומן וחלבון. גבינות שווייצריות, צ'דר, גאודה וגבינות אחרות מיוצרות מחלב פרה.
חלב כבשים: אנחנו בדרך כלל לא שותים חלב כבשים מכיוון שהוא יותר מדי עשיר בלקטוז, אבל זה מהווה בסיס נהדר לגבינת כבשים. רוקפור, פטה, בורדוף וקשקבל מיוצרים כולם מחלב כבשים.
חלב עיזים: חלב עיזים מעניק טעם חריף ייחודי לגבינות כמו לה שברוט ובוכרון צרפתי. גבינת חלב עיזים ידועה גם בשם chèvre.
חלב תאו: אמנם לא מרכיב גבינה נפוץ, חלב תאו עשה לעצמו שם בעולם ייצור הגבינות כבחירה המסורתית למוצרלה. עם זאת, רוב מוצרלה בייצור המוני נעשה עם חלב פרה.
סוגים נדירים עוד יותר של חלב יכולים לשמש לייצור גבינות מיוחדות. לדוגמה, חלב גמלים הוא הבסיס לגבינת קרוואן, המיוצרת לראשונה במאוריטניה. גבינות אחרות ניתן להכין מחלב סוס או אפילו יאק.
חלב אתונות - גבינת פיול, שמחירה מגיע לאלף יורו לקילוגרם היא הגבינה הכי יוקרתית שיש. היא מיוצרת מחלב אתונות שלאורך ההיסטוריה יוחסו לו סגולות רפואיות רבות.
ממה עושים גבינה > השומן בגבינות

כדי לייצר גבינה צריך להפריד את החלבון והשומן מהמים שבחלב. מבדילים בין גבינות שונות גם לפי אחוזי השומן בהן. כדי להפיק גבינה בעלת אחוזים גבוהים יותר של שומן, צריך להשתמש בחלב מועשר בשמנת. את השמנת מפיקים מהחלב באמצעות סרקזות ואז אפשר להוסיף, לפי הצורך, כמות יחסית לחלב המיועד להפוך לגבינה. אחוזי השומן בשמנת יכולים לנוע בין עשרה אחוזים ליותר מחמישים אחוזים. בחלב רגיל יש יחס פחות או יותר שווה בין חלבונים לשומנים, אך בשמנת שיעור השומן עולה פי עשרה ויותר מכמות החלבון. המרקם של השמנת סמיך יותר מזה של החלב, מאחר שכדוריות השומן בתוכה דחוסות בתוך נפח הרבה יותר קטן של מים ותנועתן איטית יותר לעומת בחלב הגולמי.
בגבינת שמנת יש יותר מ-34% שומן, בגבינת צ'סר יותר מ-33% שומן ויש גבינת עיזים עם יותר מ-35% שומן. לצידן יש גם גבינות דלות שומן כמו גבינת שמנת דלת שומן או גבינת קוטג' 1% שומן.
תהליך ייצור גבינה

ייצור הגבינה הוא תהליך של הפיכת החלב הנוזלי למוצר מוצק על ידי החמצה, וזאת באמצעות חיידקים, והגבנה באמצעות חומר מקריש הנוצר בקיבת העגל הצעיר.
תהליך ייצור גבינה > החלב

תחילה קולטים את כמות החלב הדרושה תוך מדידה. בודקים את צבעו, מרקמו, ריחו, ומראו. מודדים את כמות השומנים, החלבונים והחידקים. ניקוי החלב נעשה בסינון או בסרקזות. כדי להכין קילוגרם אחד של גבינה רכה דרושים ארבעה עד חמישה ליטרים של חלב.
לייצור גבינות שמנת צריך להשתמש בחלב מועשר בשמנת. השמנת היא שומן החלב הצף על פני החלב לאחר החליבה. השומן קל ממי החלב, לכן נפרד בהדרגה מהמים ועולה על פני הנוזל.
תהליך ייצור גבינה > פסטור החלב

פִסטור הוא תהליך שבו מחומם נוזל כדוגמת חלב במהירות, עד קרוב לטמפרטורת הרתיחה ומקורר במהירות. מטרת התהליך היא להרוג נגיפים ואורגניזמים מזיקים כדוגמת חיידקים, פרוטוזואה ופטריות הנמצאים בנוזל מבלי לפגוע בטעמו או בערכו התזונתי.
סוכנויות בטיחות מזון רבות ברחבי העולם מזהירות מפני הסכנות בשימוש בחלב גולמי והסיכונים הכרוכים באכילת גבינות שלא עברו פסטור או שיטת חיטוי אחרת. לדוגמה, נציגי מנהל המזון והתרופות האמריקאי טוענים כי שתיית חלב גולמי או הכנת גבינה רכה או גבינות אחרות ממנו עלולה להוביל ל"מחלות זיהומיות חמורות, כולל ליסטריוזיס, ברוצלוזיס, סלמונלוזיס ושחפת". על פי החוק האמריקאי, כל הגבינות המיוצרות מחלב גולמי בארצות הברית מאז 1944 (ומאז 1951 כולל יבוא) חייבות להיות מיושנות לפחות 60 יום. בנוסף, באוסטרליה עדיין יש איסור גורף על ייצור גבינה מחלב גולמי, אם כי בשנים האחרונות נעשו יוצאים מן הכלל עבור שתי גבינות שווייצריות והגבינה הצרפתית רוקפור. כיום קיימת מגמה עולמית של פסטור גבינות, גם כאשר הדבר אינו נדרש על פי חוק. עם זאת, פסטור חובה של גבינות הוא נושא שנוי במחלוקת. אחד הטיעונים נגד הוא שפסטור יכול לשנות את טעם הגבינה. בכל רחבי העולם, יש המאמינים כי לגבינות לא מפוסטרות יש את הטעם הטוב ביותר וזו כבר סיבה לא להכפיף את כל סוגי הגבינות לתהליך הפסטור.
לאחר הפסטור, כדי לקבל מרקם אחיד לחלב, מבצעים הומוגניזציה (המגון חלב) ומקבלים חלב הומוגני.
תהליך ייצור גבינה > גבן

בתהליך ייצור הגבינה מופרד הגבן, המרכיב המוצק, ממי הגבינה. הקרשת החלב נעשית בעזרת מחמצת החלב או אנזים הנקרא אנזים הגבנה. מחמצת החלב, למשל לבן, יוגורט או שמנת חמוצה, היא תרבית של חיידקי חומצה לקטית. הם גורמים ללקטוז שבחלב (סוכר החלב) להפוך לחומצה לקטית ולהוריד את ה-pH, דבר הנחוץ להקרשת החלב. התהליך מתרחש בטמפרטורה שבין 20–45 מעלות צלזיוס ונמשך בין 30 דקות ל-36 שעות. הוספת אנזים הגבנה גורמת לפירוק החלבון העיקרי שבחלב, קזאין, לצורה לא מסיסה, כלומר האנזים מביא לשקיעה של החלבון וליצירת מרכיב מוצק. ניתן להימנע משימוש באנזים הגבנה. מרקם הגבינה במקרה זה שונה (רך יותר).
ניתן להשתמש בחומצה כמו חומץ או מיץ לימון בנוסף למחמצת החלב או במקומה. ניתן אף להשתמש בהחמצה הטבעית של החלב על ידי השארתו מחוץ למקרר למשך מספר ימים. בשיטות אלו ירידת ה-pH גורמת לדנטורציה של הקזאין ולקרישה. הגבינות שמתקבלות בצורה זו חמוצות יותר.
בנוסף למחמצת, החיידקים שחודרים לגבינה מהווים אף הם גורם מרכזי בקביעת המרקם והטעם שלה.
תהליך ייצור גבינה > מי גבינה

בחלב פרות 20%-10% הופך לגבן ויתרת הנוזלים הם 'מי גבינה'. כדי לנקז את מי הגבינה מתוך הגבן, חותכים את הגבן לגושים באמצעות 'נבל חיתוך'. גודל גושי הגבן הרצויים הוא 1.2 ס"מ. בחישת הגבן וחימומו ינקזו יותר ממי הגבינה. גושי גבן קטנים, המנוקזים יותר ממי גבינה, ישמשו להכנת גבינות קשות וגושי גבן גדולים ישמשו להכנת גבינות חצי קשות (צפתית, ברי, קממברט). מי הגבינה מכילים לקטוז ומינראלים המומסים במים וכן חלבוני מי גבינה, אשר נקשרים בחימום (ולא כתוצאה מפעילות אנזימטית), ומהם מיצרים את גבינת הריקוטה, כמו גם משקאות עתירי חלבון, מזון לתינוקות ומוצרי אפייה.
תהליך ייצור גבינה > גיבוש

לאחר הפרדת הגבן ממי הגבינה מעבירים את הגבן למכלים או למתקן דחיסה. בייצור גבינות קשות עובר הגבן מספר שלבים: ראשית מכניסים את הגבן לתבנית בצורת גלגל הגבינה הרצוי, ולוחצים אותו במכבש לניקוז נוסף של מי הגבינה. לאחר מכן מוטבל גלגל הגבינה למשך מספר ימים במשרה של מי מלח ותבלינים במהלכם מתגבש טעמה האופייני ונוצרת קליפת הגבינה. בשלב הבא עוברת הגבינה הבחלה של מספר שבועות בהן מתפתח מרקמה ולבסוף מתיישנת הגבינה במשך מספר חודשים במהלכם נקבעים מרקמה וטעמה הסופי.
ייצור הגבינות בעולם

בשנת 2019 יצרו ברחבי העולם 23,168,281 טונות של גבינה.
| דירוג | מדינה | ייצור בטונות |
| --- | --- | --- |
| 1 | ארצות הברית | 6.317.655 |
| 2 | גרמניה | 2.338.335 |
| 3 | צרפת | 1.679.058 |
| 4 | איטליה | 1.133.716 |
| 5 | הולנד | 931.137 |
| 6 | רוסיה | 745.103 |
| 7 | פולין | 738.967 |
| 8 | מצרים | 626.603 |
| 9 | קנדה | 606.326 |
| 10 | דנמרק | 464.434 |
הערות שוליים

↑  CONVERSATION WITH A CHEESEMONGER (באנגלית)
↑  Annual cheese production worldwide from 2015 to 2023 (באנגלית)
↑  Cheese History From An Ancient Nomad’s Horseback To http://www.thenibble.com/REVIEWS/main/cheese/cheese2/history.asp#beginning (באנגלית)
↑  Evidence of 7,200-year-old cheese making found on the Dalmatian Coast (באנגלית)
↑  СМИ: в Египте в ходе раскопок обнаружили сыр возрастом более 3200 лет (ברוסית)
↑  HOW IS CHEESE MADE? (באנגלית)
↑  ערן אזולאי, ‏הגבינה היקרה ביותר בעולם - עשויה מחלב אתונות, באתר ‏מאקו‏, 11 בנובמבר 2012
↑  מהי גבינה?
↑  המדע שמאחורי הגבינות הלבנות
↑  אחוזי שומן בגבינות
↑  המדע שמאחורי הגבינות הלבנות
↑  פסטור חלב
↑  Cheese Production - Source FAO (באנגלית)
| --- | --- |
בקרת זהויות :  NLI: 987007549455305171  GND: 4162991-7  LCCN: sh99005888  NKC: ph242468 
פועלות מייצרות גבינה במחלבת "תנובה" בתל אביב (1934)
הכנת גבינות במפעל
ייצור גבינות בספרד
גריפת מי גבינה מגבינת חלב כבשים
תבניות גבינה מסורתיות על בול דואר פיני המוקדש לתעשיית הגבינות בפינלנד
דויד פיסארו

דויד מרסלו פיסארו קורטס (בספרדית: David Marcelo Pizarro Cortés; נולד ב-11 בספטמבר 1979 בוולפראיסו) הוא כדורגלן צ'יליאני המשחק בעמדת הקשר באוניברסידד דה צ'ילה.
פיסארו שיחק לאורך רוב הקריירה באיטליה, במדיהן של אודינזה, אינטר מילאנו, רומא ופיורנטינה. הוא היה שותף לזכייתן של מנצ'סטר סיטי באליפות אנגליה ושל אינטר באליפות איטליה, והניף לאורך הקריירה שלוש פעמים את הגביע האיטלקי. לזכותו 46 הופעות במדי צ'ילה, עמה זכה בקופה אמריקה 2015.
קריירת משחק > נבחרת צ'ילה

פיסארו החל את דרכו בנבחרות הצעירות של צ'ילה. הוא כבש שלושה שערים והיה מהבולטים בנבחרתו באליפות אמריקה הדרומית עד גיל 20 בינואר 1999, וכחודש אחר כך, ב-17 בפברואר, ערך את הופעת הבכורה שלו במדי נבחרת צ'ילה הבוגרת. הוא רשם את הופעתו הראשונה תחת המאמן נלסון אקוסטה במשחק ידידות בו נפרדה צ'ילה בשוויון 1-1 מול גואטמלה.
מספר חודשים אחר כך, זומן פיסארו על ידי אקוסטה לסגל צ'ילה לקראת קופה אמריקה 1999 בפרגוואי. פיסארו פתח בהרכב במשחקה הראשון של צ'ילה בטורניר, בו נוצחה 1-0 על ידי מקסיקו בשלב הבתים. הוא לא שותף בשני משחקיה הנותרים של צ'ילה בבית, שלאחריהם העפילה לשלב הנוקאאוט מהמקום השלישי בטבלה. פיסארו עלה מהספסל בניצחון 3-2 על קולומביה ברבע הגמר. הוא עלה מהספסל פעם נוספת בחצי הגמר מול אורוגוואי, שם הפסידה נבחרתו בתום דו-קרב בעיטות עונשין. פיסארו כבש את הבעיטה הרביעית והאחרונה של נבחרתו בדו-קרב. במשחק על המקום השלישי נוצחה צ'ילה בפעם השנייה בטורניר על ידי מקסיקו, ללא פיסארו שלא שותף במשחק.
פיסארו ייצג את צ'ילה בטורניר הכדורגל באולימפיאדת סידני (2000), שם זכתה נבחרתו במדליית הארד. צ'ילה הפסידה לקמרון, הזוכה במדליית הזהב, בשלב חצי הגמר, אך גברה על ארצות הברית במשחק על מדליית הארד. בהמשך היה שותף לניסיונותיה הכושלים של צ'ילה להעפיל ממוקדמות מונדיאל 2002 ומוקדמות מונדיאל 2006.
בשנת 2005, לאחר כישלונה של צ'ילה להעפיל למונדיאל 2006, הודיע פיסארו על פרישה מהנבחרת. הוא ציין מספר סיבות לפרישתו, ובהן הסכסוך עם מאמן הנבחרת חובנאל אולמוס ונשיא ההתאחדות הצ'יליאנית. הוא אף הביע ביקורת על שחקני הדור הצעיר של הנבחרת שלטענתו לא מתייחסים אליה ברצינות ומפגינים חוסר מקצוענות. כמו כן, הביע את רצונו לבלות זמן רב יותר עם משפחתו.
ב-20 במאי 2013, קרוב לשמונה שנים מאז הופעתו האחרונה בנבחרת, זומן פיסארו לסגל צ'ילה על ידי המאמן חורחה סמפאולי, לאחר מספר שיחות בין השניים. פיסארו נטל חלק בארבעה משחקים בתוך שלושה חודשים, מהם שני משחקים במסגרת מוקדמות מונדיאל 2014. בהמשך לא הצליח לזכות בזימון לסגל צ'ילה למונדיאל 2014, ובמשך שנה וחצי לא זכה להופיע במדיה של צ'ילה.
פיסארו הוחזר לסגל כחודש לפני טורניר קופה אמריקה 2015 ששוחק בצ'ילה, וזומן לסגל הנבחרת לקראת הטורניר. במשחק הפתיחה זכה לדקות ספורות בניצחון 2-0 על אקוודור. לאחר שלא שותף במשחק השני (שוויון 3-3 מול מקסיקו), עלה פיסארו מהספסל לעשרים דקות בניצחון המרשים 5-0 על בוליביה, שהעלה את צ'ילה לשלב הבא מהמקום הראשון בבית. ברבע הגמר עלה פיסארו מהספסל חמש דקות לסיום הניצחון 1-0 על אורוגוואי. בחצי הגמר מול פרו עלה לשחק עם פתיחת המחצית השנייה, וסייע לקבוצתו לנצח 2-1 ולהעפיל לגמר. במשחק הגמר מול ארגנטינה ישב פיסארו על הספסל, ולא שותף בניצחונה של צ'ילה 4-1 בדו-קרב פנדלים. בסך הכול שותף פיסארו בארבעה משחקים בזכייתה הראשונה אי פעם של צ'ילה בטורניר הקופה אמריקה.
תארים

אליפות איטליה: 2005/2006
הגביע האיטלקי: 2005/2006
הסופר קאפ האיטלקי: 2005
הגביע האיטלקי (2): 2006/2007, 2007/2008
הסופר קאפ האיטלקי: 2007
מדליית כסף אולימפית: סידני 2000
קופה אמריקה: 2015
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | גביעים מקומיים> הופעות | גביעים מקומיים> שערים | טורנירים יבשתיים> הופעות | טורנירים יבשתיים> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1997 | סנטיאגו וונדררס | צ'ילהליגת העל הצ'יליאנית | 18 | 0 | 0 | 0 | 0 | 0 | 0 | 0 | 18 | 0 |
| 1998 | סנטיאגו וונדררס | צ'ילהליגת העל הצ'יליאנית | 23 | 3 | 0 | 0 | 0 | 0 | 0 | 0 | 23 | 3 |
| 1999/2000 | אודינזה | איטליהסרייה א' | 5 | 0 | 2 | 0 | 0 | 0 | 0 | 0 | 7 | 0 |
| 2000/2001 | אודינזה | איטליהסרייה א' | 4 | 0 | 1 | 0 | 0 | 0 | 0 | 0 | 5 | 0 |
| 2001 | אוניברסידד דה צ'ילה | צ'ילהליגת העל הצ'יליאנית | 6 | 1 | 0 | 0 | 2 | 2 | 0 | 0 | 8 | 3 |
| 2001/2002 | אודינזה | איטליהסרייה א' | 31 | 2 | 4 | 1 | 0 | 0 | 0 | 0 | 35 | 3 |
| 2002/2003 | אודינזה | איטליהסרייה א' | 33 | 7 | 1 | 1 | 0 | 0 | 0 | 0 | 34 | 8 |
| 2003/2004 | אודינזה | איטליהסרייה א' | 19 | 3 | 1 | 0 | 2 | 0 | 0 | 0 | 22 | 3 |
| 2004/2005 | אודינזה | איטליהסרייה א' | 34 | 2 | 4 | 0 | 2 | 0 | 0 | 0 | 40 | 2 |
| 2005/2006 | אינטר מילאנו | איטליהסרייה א' | 24 | 1 | 7 | 1 | 8 | 1 | 1 | 0 | 40 | 3 |
| 2006/2007 | רומא | איטליהסרייה א' | 32 | 1 | 7 | 3 | 7 | 1 | 0 | 0 | 46 | 5 |
| 2007/2008 | רומא | איטליהסרייה א' | 31 | 3 | 5 | 0 | 10 | 2 | 0 | 0 | 46 | 5 |
| 2008/2009 | רומא | איטליהסרייה א' | 25 | 2 | 1 | 0 | 7 | 0 | 1 | 0 | 34 | 2 |
| 2009/2010 | רומא | איטליהסרייה א' | 31 | 2 | 4 | 0 | 11 | 1 | 0 | 0 | 46 | 3 |
| 2010/2011 | רומא | איטליהסרייה א' | 22 | 1 | 2 | 0 | 5 | 0 | 1 | 0 | 30 | 1 |
| 2011/2012 | רומא | איטליהסרייה א' | 7 | 0 | 0 | 0 | 0 | 0 | 0 | 0 | 7 | 0 |
| 2011/2012 | מנצ'סטר סיטי | אנגליהפרמייר ליג | 5 | 0 | 0 | 0 | 2 | 1 | 0 | 0 | 7 | 1 |
| 2012/2013 | פיורנטינה | איטליהסרייה א' | 29 | 3 | 2 | 0 | 0 | 0 | 0 | 0 | 31 | 3 |
| 2013/2014 | פיורנטינה | איטליהסרייה א' | 28 | 1 | 6 | 0 | 9 | 0 | 0 | 0 | 43 | 1 |
| 2014/2015 | פיורנטינה | איטליהסרייה א' | 26 | 0 | 1 | 0 | 10 | 0 | 0 | 0 | 37 | 0 |
| 2015/2016 | סנטיאגו וונדררס | צ'ילהליגת העל הצ'יליאנית | 8 | 0 | 0 | 0 | 0 | 0 | 0 | 0 | 8 | 0 |
| סך הכול קריירה | סך הכול קריירה | סך הכול קריירה | 441 | 32 | 48 | 6 | 75 | 8 | 3 | 0 | 567 | 46 |
סטטיסטיקות > נבחרת לאומית

| נבחרת צ'ילה> שנה | נבחרת צ'ילה> הופעות | נבחרת צ'ילה> שערים |
| --- | --- | --- |
| 1999 | 9 | 1 |
| 2000 | 11 | 1 |
| 2001 | 1 | 0 |
| 2003 | 3 | 0 |
| 2004 | 4 | 0 |
| 2005 | 8 | 0 |
| 2013 | 4 | 0 |
| 2015 | 6 | 0 |
| סה"כ | 46 | 2 |
הערות שוליים

↑  דויד פיזארו חתם ברומא, ניצחון ראשון ליובנטוס החדשה, באתר nrg‏, 20 באוגוסט 2006
↑  העברות בעולם - 31.1, באתר וואלה, 1 בפברואר 2012
| נבחרת צ'ילה – קופה אמריקה 1999 (מקום רביעי) |
| --- | --- | --- |
|  1 מרסלו רמירס •  2 פלאסיוס •  3 מיגל רמירס •  4 רוחאס •  5 מרגאס •  6 רייס •  7 פאראגס •  8 אקוניה •  9 זמורנו •  10 סיירה •   11 סאלאס •  12 טאפיה • 13 ורגאס •  14 קארטס • 15 וייארואל • 16 ארוס • 17 נונייס • 18 גונסאלס • 19 ולנסיה • 20 אסטאי • 21 קונטררס • 22 פיסארו • מאמן: אקוסטה |  1 מרסלו רמירס •  2 פלאסיוס •  3 מיגל רמירס •  4 רוחאס •  5 מרגאס •  6 רייס •  7 פאראגס •  8 אקוניה •  9 זמורנו •  10 סיירה •   11 סאלאס •  12 טאפיה • 13 ורגאס •  14 קארטס • 15 וייארואל • 16 ארוס • 17 נונייס • 18 גונסאלס • 19 ולנסיה • 20 אסטאי • 21 קונטררס • 22 פיסארו • מאמן: אקוסטה | צ'ילה |
| נבחרת צ'ילה – אולימפיאדת סידני 2000 (מדליית ארד) |
| --- | --- | --- |
|  1 נ. טאפיה •  2 אלברס •  3 מלדונאדו •  4 הנריקס •  5 קונטררס •  6 רייס •  7 גונסאלס •  8 פיסארו •  9 זמורנו •  10 ארואה •   11 נאביה •  12 ה. טאפיה • 13 נונייס •  14 טיו • 15 איבארה • 16 אולארה • 17 אורמאסבאל • 18 די גרגוריו • 19 רוחאס • 20 אורוס • מאמן: אקוסטה |  1 נ. טאפיה •  2 אלברס •  3 מלדונאדו •  4 הנריקס •  5 קונטררס •  6 רייס •  7 גונסאלס •  8 פיסארו •  9 זמורנו •  10 ארואה •   11 נאביה •  12 ה. טאפיה • 13 נונייס •  14 טיו • 15 איבארה • 16 אולארה • 17 אורמאסבאל • 18 די גרגוריו • 19 רוחאס • 20 אורוס • מאמן: אקוסטה | צ'ילה |
| נבחרת צ'ילה – קופה אמריקה 2015 (מקום ראשון) |
| --- | --- | --- |
|  1 בראבו •  2 מנה •  3 אלבורנוס •  4 איסלה •  5 סילבה •  6 פואנסלידה •  7 סאנצ'ס •  8 וידאל •  9 פינייה •  10 ואלדיביה •   11 ורגאס •  12 גארסס • 13 רוחאס •  14 פרננדס • 15 בוסז'ור • 16 פיסארו • 17 מדל • 18 חארה • 19 פואנסלידה • 20 אראנגיס • 21 דיאס • 22 הנריקס • 23 אררה • מאמן: סמפאולי |  1 בראבו •  2 מנה •  3 אלבורנוס •  4 איסלה •  5 סילבה •  6 פואנסלידה •  7 סאנצ'ס •  8 וידאל •  9 פינייה •  10 ואלדיביה •   11 ורגאס •  12 גארסס • 13 רוחאס •  14 פרננדס • 15 בוסז'ור • 16 פיסארו • 17 מדל • 18 חארה • 19 פואנסלידה • 20 אראנגיס • 21 דיאס • 22 הנריקס • 23 אררה • מאמן: סמפאולי | צ'ילה |
פיזארו (בלבן) וצ'אבי במהלך משחק בין צ'ילה לספרד, ספטמבר 2013
וינסנט קומפני ופיסארו (משמאל) במדי מנצ'סטר סיטי, מאי 2012
דניאל קמברונרו

דניאל קמברונרו (בספרדית: Daniel Arturo Cambronero Solano; נולד ב-1 בדצמבר 1987 בסן חוזה שבקוסטה ריקה) הוא כדורגלן קוסטה ריקאי אשר משחק בעמדת השוער בדפורטיבו מלאקאטקו מליגת העל של גואטמלה ובנבחרת קוסטה ריקה.
לאחר ששיחק בשורות הנוער של הקבוצה הקוסטה ריקנית דפורטיבו סאפריסה, קמברונרו ערך את הופעת הבכורה שלו בפונטרנס. בשנת 2007 עבר לאוניברסידד דה קוסטה ריקה וב-2011 הצטרף לארדיאנו.
קמברונרו ערך את הופעת הבכורה שלו בנבחרת קוסטה ריקה במרץ 2011 במשחק ידידות נגד נבחרת ונצואלה, זהו המשחק הבינלאומי הראשון שלו. הוא נכלל בסגל של נבחרת קוסטה ריקה לגביע הזהב 2009 אך לא שיחק.
דרייב ת'רו

חלון דרייב ת'רו של סניף מקדונלד'ס באנגליה
דרייב ת'רו (מאנגלית: Drive-through, "נסע-דרך") הוא סוג של שירות טייק אוויי המאפשר ללקוחות של עסקים לרכוש מוצרים בלי לצאת מרכביהם. החל משנות ה-50 של המאה ה-20 התפתחה בארצות הברית התרבות של הזמנת האוכל תוך כדי נסיעה ברכב. בשנת 1951 הוקמה רשת ג'ק אין דה בוקס שמתבססת על שיטת מכירה זו. כיום במרבית מסעדות המזון המהיר ברחבי ארצות הברית (אך פחות בערים הגדולות) ישנם חלונות "דרייב ת'רו" (Drive Through) המאפשרים רכישת המזון מבעד לחלון הרכב מבלי לצאת ממנו, ואכילת המזון ברכב. רכישה מסוג זה של טייק אוויי מאפיינת בעיקר מזון מסוג המבורגרים, ופחות את האוכל הסיני והפיצות שמהווים את מרבית הטייק אוויי המוזמן לבתי הלקוחות בארצות הברית.
גי דליל

| --- | --- |

 לידה:  19 בינואר 1966 (בן 58) קוויבק סיטי, קנדה 
 תקופת הפעילות:  1996–2013 (כ־17 שנים) 
 תחום יצירה:  קומיקס, הנפשה 
 יצירות ידועות:  Shenzhen, יומני בורמה, Louis au ski, Pyongyang, ירושלים: יומנים מעיר הקודש 
 פרסים והוקרה:  פרס שוסטר לקומיקסאי הטוב ביותר (2017) 
 www.guydelisle.com
 
גי דליל (נכתב גם דה-ליל; בצרפתית-קנדית: Guy Deslile; נולד ב-19 בינואר 1966) הוא קריקטוריסט ואנימטור מקוויבק סיטי, הידוע בעיקר בזכות הרומנים הגרפיים שלו בהם הוא תיעד את מסעותיו לשנג'ן (2000), פיונגיאנג (2003), מיאנמר (2007) וירושלים (2011).
ביוגרפיה

דליל למד אנימציה במכללת שרידן באוקוויל, עיר קטנה במחוז אונטריו, קנדה. לאחר סיום לימודיו עבד באולפן האנימציה "CinéGroupe" במונטריאול, ולאחר מכן באולפנים שונים בקנדה, גרמניה, צרפת, סין וקוריאה הצפונית. את חוויותיו כמפקח באולפני אנימציה באסיה הוא העלה על הכתב בשני רומנים גרפיים, "שנג'ן" (2000) ו"פיונגיאנג: מסע בצפון קוריאה" (2003). שני הספרים יצאו לאור בצרפתית בהוצאת חברת הקומיקס "L'Association" ותורגמו לשפות רבות, בהן אנגלית, גרמנית, איטלקית, פולנית, צ'כית, ספרדית, פורטוגזית ופינית.
הספר "פיונגיאנג: מסע בצפון קוריאה" נבחר על ידי המגזין "רולינג סטון" כאחד הרומנים הגרפיים הטובים ביותר. תוכננה גם הפקת סרט על בסיס הספר, בכיכובו של סטיב קארל, אך היא בוטלה בדצמבר 2014 בעקבות מתקפת ההאקרים על סרטי סוני.
דליל השתתף בכנס "בין האישי לפוליטי: קומיקס וקריקטורה מכאן" שנערך בבצלאל בשנת 2008, והוצגו בו איוריו מקוריאה הצפונית.
דליל נשוי לנאדז', הפעילה בארגון "רופאים ללא גבולות", ונסע עמה במסגרת עבודתה למיאנמר. את חוויותיו במיאנמר הוא העלה על הכתב ברומן הגרפי "יומני בורמה" (2007).
בשנת 2009 דליל שהה עם אשתו ושני ילדיו במשך שנה בשכונת בית חנינא שבמזרח ירושלים, ואת חוויותיו הוא העלה על הכתב ברומן הגרפי "ירושלים: יומנים מעיר הקודש" (2011). בין השאר מתאר דליל בספר את הרגשתו בתקופת מבצע עופרת יצוקה, וכן מפגשים רבים עם ישראלים ועם פלסטינים. גם ספר זה תורגם לשפות רבות. הספר היה לרב-מכר בצרפת, וזכה בפרס "אלבום השנה" בפסטיבל הקומיקס באנגולם בשנת 2012.
באוקטובר 2014 השתתף ב"פסטיבל הקומיקס הפלסטיני הראשון" בבית לחם.
דליל מתגורר כיום במונפלייה, צרפת.
ביבליוגרפיה

ספריו, שיצאו לאור בצרפתית:
Réflexion ‏(1996)
Aline et les autres ‏(1999)
Shenzhen ‏(2000)
Inspecteur Moroni 1 : Premiers pas ‏(2001)
Albert et les autres ‏(2001)
Inspecteur Moroni 2 : Avec ou sans sucre ‏(2002)
Comment ne rien faire ‏(2002)
Pyongyang ‏(2003)
Inspecteur Moroni 3 : Le Syndrome de Stockholm ‏(2004)
Louis au ski ‏(2005)
L'Association en Inde ‏(2007)
Chroniques birmanes ‏(2007)
Louis à la plage ‏(2008)
La maison close ‏(2010)
Chroniques de Jérusalem ‏(2011); ערך מורחב – ירושלים: יומנים מעיר הקודש
Le guide du mauvais père tome 1 ‏(2013)
Le guide du mauvais père tome 2 ‏(2014)
Le guide du mauvais père tome 3 ‏(2015)
תרגומי ספריו לאנגלית:
Pyongyang: A Journey in North Korea ‏(2005)
Shenzhen: A Travelogue from China ‏(2006)
Aline and the Others ‏(2006)
Albert and the Others ‏(2008)
Burma Chronicles ‏(2008)
Jerusalem: Chronicles from the Holy City ‏(2012)
A User's Guide to Neglectful Parenting ‏(2013)
Even More Bad Parenting Advice ‏(2014)
The Owner's Manual to Terrible Parenting ‏(2015)
הערות שוליים

↑  Drawn Out: The 50 Best Non-Superhero Graphic Novels, באתר הרולינג סטון, 5 במאי 2014 (באנגלית).
↑  ynet, כנס מיוחד לקומיקס וקריקטורה בישראל, באתר ynet, 14 בדצמבר 2008.
↑  "בין האישי לפוליטי: קומיקס וקריקטורה", באתר בצלאל, ‏דצמבר 2008 (ארכיון).
↑  Palestine Comics, מתוך הבלוג של גי דליל (בצרפתית).
| --- | --- |
בקרת זהויות :  NLI: 987007282032305171  PLWABN: 9810680736705606  BIBSYS: 8016607  BNE: XX1697544  BnF: cb130819092 (data)  CANTIC: a11703672  GND: 132009536  ISNI: 0000 0001 0914 2695  LCCN: no2005103509  NDL: 01040631  NKC: xx0089254  NLK: KAC200409737  NTA: 311468756  RERO: 02-A008629468  RKD: 367262  SUDOC: 057400075  ULAN: 500650188  VIAF: 71527764   WorldCat (עם VIAF): 71527764
דטק

| --- | --- |
סמל דטקסמל דטק

 מדינה:  הונגריה הונגריה
 חבל:  צפון הונגריה
 מחוז:  הווש הווש
 נפה:  נפת ג'נג'ש
 שטח:  28.09 קמ"ר
 אוכלוסייה:  ‏
  ‑ בכפר:  1,126 (1 בינואר 2024)
 קואורדינטות:  47°45′N 20°06′E﻿ / ﻿47.75°N 20.1°E﻿ / 47.75; 20.1 
 אזור זמן:  UTC +1
 http://www.detk.hu/
  מפת מיקום  מפה מפורטת   (למפת הונגריה מוגדלת) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דטק(למפת הונגריה רגילה) בודפשט דברצן מישקולץ סגד פץ' גיור נירג'האזה קצ'קמט אוסטריה סלובקיה אוק. רומניה סרביה קרואטיה סל.דטק  he tabBackground:;tabBorder:#aaa;defaultTab:0;
 
דטק (בהונגרית: Detk) הוא כפר במחוז הווש בצפון מזרח הונגריה. עד לשואה הייתה בו קהילה יהודית.
כמו יישובים רבים באירופה גם בדטק מספר התושבים נמצא בירידה. כך, בשנת 1990 היה מספר התושבים 1,236 ובשנת 2023 רק 1,086 תושבים.
האזור היה מיושב לסירוגין כבר מהמאה ה-13 והוזכר לראשונה בכתבים משנת 1291.
יהודי דטק

יהודים חיו בדטק במאה ה-18 ובמאה ה-19. ובשנת 1944 נרצחו רוב יהודי הכפר בשואת יהודי הונגריה.
| שנה | מספר היהודים בכפר | כלל האוכלוסייה |
| --- | --- | --- |
| 1880 | 18 | 1,071 |
| 1910 | 11 |  |
| 1930 | 1 |  |
| 1941 | 1 | 1,860 |
הערות שוליים

↑  נתוני הכפר באתר הלמ"ס ההונגרי
↑  תיעוד יהודי דטק שנרצחו בשואה
↑  מפקדי האוכלוסין של יהודי הונגריה, 1993
| יישובים במחוז הווש |
| --- | --- | --- |
| ערי המחוז | אגר  |  |
| ערים |  בלפאטפלווה •  פיזשאבון •  ג'נג'ש •  ג'נג'שפטה •  הטוון •  הווש •  קישקרה •  לרינצי •  פטרוואשארה •  ורפלט |  |
| כפרים | אפץ •דורמאנד •אצ'ד • אנדורנקטאליה • באטור • דמיין • אגרבקטה • אגרבוץ' • אגרצ'הי • אגרסלוק • אגרסולאט • פלדברה • פלשטארקאן • הוושרניוש • קרצ'נד • מקלאר • נג'טאליה • נוסוואי • נובאי • אושטורוש • סרוושקה • סוץ' • אבשאר • אטקאר • אדאץ' • דטק • דומוסלו • ג'נג'שהלאס • ג'נג'שאורוסי • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • נג'פיגד • נג'רדה • פאלושוורשמרט • וץ' • וישונטה • ויסנק • מאטראסנטאימרה • אטאן • בוצונאד • ארדטלק • ארק • הוושווזקן • קמלה • פיי • טרנבוד • טרנמרה • טרנארש • טרנסנטמיקלוש • טרנז'דאן • טנק • טיסנאנה • זראנק • בולדוג • צ'אן • הרד • הורט • קרקהרסט • נג'קקנייש • פטפיבאניה • רוז'סנטמארטון • סיצ'י • זג'ווסאנטו • בלטון • בקלצה • ביקסנטמארטון • נג'ווישניו • סילוואשווארד • אלדברה • בשנייטלק • אגרפרמוש • קאל • קאפולנה • קומפולט • מזסמרה • מזטארקאן • נגיוט • פורוסלו • שרוד • סיהלום • טופלו • אוילרינצפלווה • בודון • ביקסק • ביקסנטארז'בט • ארדקוושד • פדמש• אישטנמזיה • איוואד • קישפיזש • מאטרבלה • מאטרדרצ'קה • פראד • פראדששוואר • רצ'ק • שירוק • סאילה • סנטדומונקוש • טרנללס • טרפש • וארסו |  |
| יישובים בנפת ג'נג'ש |
| --- | --- | --- |
| יישובים | ג'נג'ש • אבשאר • אדאץ' • אטקאר • דטק • דומוסלו • ג'נג'שהלאס • ג'נג'שאורוסי • ג'נג'שפטה • ג'נג'שוימוש • ג'נג'שטריאן • הלמאיוגרה • קראצ'ונד • קישנאנה • לודש • מרקז • מאטראסנטאימרה • נג'פיגד • נג'רדה • פאלושוורשמרט • ואמושגיירק • וץ' • וישונטה • ויסנק |  |
| --- | --- |
בקרת זהויות :  GND: 4525796-6  VIAF: 243856275   WorldCat (עם VIAF): 243856275